**Obrazložitev Splošnega akta o spremembah Splošnega akta o postopkih (so)financiranja in ocenjevanja ter spremljanju izvajanja znanstvenoraziskovalne dejavnosti**

Spremembe splošnega akta so nujno potrebne za učinkovito operativno izvedbo javnih razpisov oz. pozivov evropske kohezijske politike in prihodnjega javnega razpisa za (so)financiranje raziskovalnih projektov.

K 1. členu:

S spremembo bo omogočena izvedba javnih razpisov oz. pozivov za financiranje znanstvenoraziskovalne dejavnosti iz kohezijskih sredstev, na enak način, kot za izvedbo Načrta za okrevanje in odpornost.

K 2. členu:

Z namenom zagotovitve fleksibilnosti določanja vrednosti posameznih vrst projektov glede na razpoložljiva proračunska sredstva, se na drugačen način opredeljuje vrste projektov, in sicer izhajajoč iz namena izvedbe projekta po vzoru ERC-ja in EIC-ja.

K 3. členu:

Sprememba je potrebna zaradi uskladitve obstoječe določbe splošnega akta z določbo prejšnjega člena spremembe splošnega akta.

K 4. členu:

Člen določa kratek vacatio legis splošnega akta (naslednji dan po objavi v Uradnem listu Republike Slovenije) zaradi nujnosti, da se zagotovi njegova uporaba v tretjem četrtletju načrtovanih javnih razpisih oz. pozivih in zaradi majhnega števila spremenjenih členov.